

**ประกาศองค์การบริหารส่วนตำบลคันธุลี**

**เรื่อง ประมูลจ้างก่อสร้างระบบประปาหมู่บ้าน แบบผิวดินขนาดใหญ่ บ้านทับชัน**

**หมู่ที่ ๙ ตำบลคันธุลี อำเภอท่าชนะ จังหวัดสุราษฎร์ธานี ด้วยระบบอิเล็กทรอนิกส์**

**(ครั้งที่ ๒)**

องค์การบริหารส่วนตำบลคันธุลี มีความประสงค์จะประมูลจ้าง **ก่อสร้างระบบประปาหมู่บ้าน แบบผิวดินขนาดใหญ่ รายละเอียดตามแบบมาตรฐานของสำนักบริหารจัดการน้ำ กรมทรัพยากรน้ำ พร้อมติดตั้งป้ายประชาสัมพันธ์โครงการ สถานที่ก่อสร้าง บ้านทับชัน หมู่ที่ ๙ ตำบลคันธุลี อำเภอท่าชนะ จังหวัดสุราษฎร์ธานี**

ด้วยระบบอิเล็กทรอนิกส์

**ราคากลางของงานจ้างโดยการประมูลฯ ครั้งนี้ เป็นจำนวนเงินทั้งสิ้น ๓,๖๔๗,๐๐๐.๐๐ บาท (สามล้านหกแสนสี่หมื่นเจ็ดพันบาทถ้วน)**

ผู้มีสิทธิเสนอราคาจะต้องมีคุณสมบัติ ดังต่อไปนี้

๑. ผู้ประสงค์จะเสนอราคาต้องเป็นผู้มีอาชีพรับจ้างงานที่ประมูลจ้างด้วยระบบอิเล็กทรอนิกส์

๒. ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

๓. ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ ๑.๘

๔. ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่า นั้น

๕. ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบลคันธุลี

๖. ผู้ประสงค์จะเสนอราคาต้องเป็นนิติบุคคลและมีผลงานก่อสร้างประเภทเดียวกันกับงานที่ประมูลจ้างด้วยระบบอิเล็กทรอนิกส์ในวงเงินไม่น้อยกว่า ๑,๘๒๓,๕๐๐.๐๐ บาท และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบลคันธุลีเชื่อถือ

๗. บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

๘. บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-Gp) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

๙. คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดก็ได้

/หมายเหตุ...

**หมายเหตุ** การลงนามในสัญญาจ้างจะกระทำได้ต่อเมื่อองค์การบริหารส่วนตำบลคันธุลี ได้รับอนุมัติเงินประจำงวดจากกรมส่งเสริมการปกครองท้องถิ่นแล้วเท่านั้น โดยองค์การบริหารส่วนตำบลคันธุลีสามารถยกเลิกการจัดหาได้ หากไม่ได้รับเงินดังกล่าว

กำหนดดูสถานที่ก่อสร้างในวันที่  **๒๘ ตุลาคม ๒๕๕๗** ตั้งแต่เวลา **๑๑.๐๐** น. ถึงเวลา **๑๒.๐๐** น. ณ  **บ้านทับชัน หมู่ที่ ๙ ตำบลคันธุลี อำเภอท่าชนะ จังหวัดสุราษฎร์ธานี**  และกำหนดรับฟังคำชี้แจงรายละเอียดเพิ่มเติมในวันที่ **๒๘ ตุลาคม ๒๕๕๗** ตั้งแต่เวลา **๑๔.๐๐** น. เป็นต้นไป ผู้ประสงค์จะเสนอราคารายใดไม่ไปดูสถานที่และรับฟังคำชี้แจงเพิ่มเติมตาม วัน เวลา ดังกล่าว ถือว่าได้รับทราบสถานที่ตลอดจนอุปสรรคและปัญหาต่าง ๆ ดีแล้ว เมื่อมีอุปสรรคและปัญหาในเวลาทำงานจะนำมาอ้างให้พ้นความผิดต่อองค์การบริหารส่วนตำบลคันธุลีไม่ได้

กำหนดยื่นซองประมูล ในวันที่ **๕** เดือน  **พฤศจิกายน** พ.ศ. **๒๕๕๗** ระหว่างเวลา **๑๐.๐๐** น. ถึง **๑๑.๐๐** น. ณ ที่ว่าการอำเภอท่าชนะ ห้องศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ชั้น ๒) และประกาศรายชื่อผู้มีสิทธิได้รับการคัดเลือกให้เข้าเสนอราคา ในวันที่ **๖** เดือน **พฤศจิกายน**  พ.ศ.  **๒๕๕๗** เวลา **๑๐.๐๐** น.

ผู้สนใจติดต่อขอรับ/ซื้อเอกสารประมูล ในราคาชุดละ **๗,๐๐๐.๐๐** บาท  **( - เจ็ดพันบาทถ้วน-)** ได้ที่ **ห้องกองคลัง**  **องค์การบริหารส่วนตำบลคันธุลี อำเภอท่าชนะ จังหวัดสุราษฎร์ธานี**

ระหว่างวันที่ **๑๗ ตุลาคม ๒๕๕๗** ถึงวันที่  **๒๘ ตุลาคม ๒๕๕๗** ตั้งแต่เวลา **๐๘.๓๐** น. ถึงเวลา **๑๖.๓๐** น. ดูรายละเอียดได้ที่เว็บไซต์ **www.khanthuli.go.th** และ **www.gprocurement.go.th**  หรือสอบถามทางโทรศัพท์หมายเลข **๐๗๗ – ๓๘๑-๙๖๗ ต่อ ๑๓** ในวันและเวลาราชการ

ประกาศ ณ วันที่ ๑๘ เดือน ตุลาคม พ.ศ. ๒๕๕๗

(นายมงคล ธรรมฤทธิ์)

นายกองค์การบริหารส่วนตำบลคันธุลี